b'\n_START_ARTICLE_\nSt. Catharines Falcons\n_START_SECTION_\nZgodovina\n_START_PARAGRAPH_\nOHA mladinski hokej na ledu je bil v Garden City vpeljan jeseni leta 1943, ko je v ligi debitiralo mo\xc5\xa1tvo St. Catharines Falcons. Rudy Pilous, biv\xc5\xa1i igralec \xc4\x8dlanskega amaterskega A mo\xc5\xa1tva St. Catharines in njegov prijatelj Jay MacDonald sta se navdu\xc5\xa1ila, da bi pripeljala mo\xc5\xa1tvo v St. Catharines, potem ko sta spomladi 1943 v dvorani Maple Leaf Gardens v Torontu gledala tekmo za pokal Memorial Cup med mo\xc5\xa1tvoma Winnipeg Royals in Oshawa Generals._NEWLINE_Pilous je postal trener in direktor mo\xc5\xa1tva, MacDonald pa tajnik in blagajnik. Pilous je dvignil prora\xc4\x8dun, ko je v sponzorstvo prepri\xc4\x8dal \xc5\xa1est lokalnih poslovne\xc5\xbeev (Pete Grammar, Ted in Os Graves, Tom Heit, Jack Leach in Cal Wilson). Vsak od njih je prispeval 500 CAD. Zatem je odpotoval v svoje rodno mesto Winnipeg, da je najel igralce za sezono 1943/44._NEWLINE_Svojo prvo tekmo je mo\xc5\xa1tvo igralo 13. novembra 1943. Ime mo\xc5\xa1tva je pri\xc5\xa1lo iz nate\xc4\x8daja za ime novega mladinskega mo\xc5\xa1tva. Na nate\xc4\x8daju je s svojim predlogom St. Catharines Falcons zmagal devetletni de\xc4\x8dek Jimmy Stirrett iz Port Dalhousieja._NEWLINE_Mo\xc5\xa1tvo je bilo tako uspe\xc5\xa1no, da je po dveh letih razpadlo \xc4\x8dlansko amatersko A mo\xc5\xa1tvo St. Catharines Saints. V sezoni 1946/47 se klubu ni uspelo uvrstiti v kon\xc4\x8dnico in je za\xc5\xa1el v finan\xc4\x8dne te\xc5\xbeave. Izgledalo je \xc5\xbee kot konec mladinskega hokeja na ledu v mestu, a je januarja 1947 na pomo\xc4\x8d prisko\xc4\x8dil George Stauffer, predsednik podjetja Thompson Products Ltd., ki je klub odkupil za 2500 $. S tem je ohranil mladinski hokej na ledu v St. Catharines in preimenoval mo\xc5\xa1tvo v St. Catharines Teepees._NEWLINE_Danes deluje lokalno mladinsko B hokejsko mo\xc5\xa1tvo v ligi Golden Horseshoe Junior B Hockey League, ki uporablja isto ime. Kluba poleg imena nimata nobene skupne to\xc4\x8dke.\n_START_SECTION_\nIgralci\n_START_PARAGRAPH_\nMnogi igralci iz podro\xc4\x8dja Winnipega so tvorili jedro prvega mo\xc5\xa1tva, med drugim Harvey Jessiman (vratar), Bing Juckes, Tom Pollock, Laurie Peterson in Doug McMurdy. Dopolnjevali so jih lokalni igralci._NEWLINE_Center Doug McMurdy je v sezoni 1944/45 osvojil nagrado Red Tilson Trophy za najizrednej\xc5\xa1ega igralca lige OHA.\n_START_SECTION_\nNHL igralci\n_START_PARAGRAPH_\n\xc5\xa0tirje igralci so napredovali do lige NHL:_NEWLINE_Armand Delmonte_NEWLINE_Val Delory_NEWLINE_Bing Juckes_NEWLINE_Nick Mickoski\n_START_SECTION_\nDvorana\n_START_PARAGRAPH_\nKlub je od 1943 do 1947 igral v dvorani Garden City Arena, ki jo je od 1943 do 1945 delil s \xc4\x8dlanskim amaterskim mo\xc5\xa1tvom St. Catharines Saints.'